Diari Oficial de la Generalitat Valenciana


Sumari del DOGV 3407, del 07-01-1999 (1998/10998)

Notificació al senyor Robert Thomas Morans, propietari de l’embarcació Lady Ketty, de la reparació i trasllat fora del port de Xàbia de l’embarcació esmentada.
---------------------------------------------------------------------------------------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10362


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Robert Thomas Morans, propietari de l'embarcació Lady Ketty, de la reparació i trasllat fora del port de Xàbia de l'embarcació esmentada. [1998/Q10792]
  
No havent pogut notificar, en l'últim domicili conegut per aquesta administració, la Resolució de data 29 de juliol de 1998, del director general d'Obres Públiques, per la qual s'ordena al senyor Robert Thomas Morans, propietari de l'embarcació Lady Ketty, la reparació i el trasllat fora del port de Xàbia de la citada embarcació, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució, perquè el present anunci servisca de notificació a l'interessat:
  
«Vist l'informe emés per l'enginyer tècnic de l'Àrea de la Nau, Unitat de Ports d'Alacant, de la Conselleria d'Obres Públiques, Urbanisme i Transports, relatiu a l'existència de diverses embarcacions aparentment abandonades, entre les quals es troba la denominada Lady Ketty, de la qual es diu que: ?es troba ancorada i semiafonada al moll de llevant del Port de Xàbia des de l'estiu de 1995, així com que la situació d'aquesta entranya un evident perill per a la navegació interior del port de Xàbia en les proximitats del moll de llevant a qual està amarrada, ja que cada vegada es troba més afonada?.
  
Vist l'informe emés per la Inspecció Marítima, Capitania General de la Marina Mercant, Capitania Marítima d'Alacant, en el qual s'indica que l'embarcació Lady Ketty es troba semiafonada i només pot vore's part de la seua popa i les dues hèlices?, i que el seu valor s'estima en 66.000 pessetes.
  
Vist, així mateix, l'informe del Servei d'Explotació i Conservació de Ports de la Conselleria d'Obres Públiques, Urbanisme i Transports, Divisió de Ports i Costes, del qual s'infereix el perill que l'embarcació en si suposa per a qualsevol usuari que s'hi acoste, donat el seu estat ruïnós, així com que l'import dels deutes que ha generat i genera (estimats en 1.350.000 pessetes) superen amb escreix el valor (residual) d'aquesta.
  
Vist que en el dit informe s'indica que l'embarcació, amb matrícula 300922, apareix com a propietat del senyor Robert Thomas Morans.
  
De conformitat amb allò que s'ha disposat en l'article 107 de la Llei de Ports de l'Estat i de la Marina Mercant, i fent ús de les atribucions que concedeix a aquesta Direcció General d'Obres Públiques l'article 18 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Ordenar al senyor Robert Thomas Morans la reparació i el trasllat fora del port de Xàbia de l'embarcació citada, en el termini de 15 dies, amb advertència que, en cas d'incompliment per part d'aquest, es procedirà a l'execució subsidiària per l'administració, i a costa de l'executat, d'acord amb allò que s'ha establit en el mateix article 107.2 de la Llei de Ports de l'Estat i de la Marina Mercant, i dels articles 95 a 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que seran a càrrec del propietari tant les despeses ocasionades per l'embarcació Lady Ketty fins a la data com les generades per les operacions mencionades.
  
Aquesta resolució no és definitiva i contra la qual es pot interposar recurs ordinari davant del conseller d'Obres Públiques, Urbanisme i Transports en el termini d'un mes, comptat des de la notificació de la present, sense perjuí de la utilització per part de l'interessat de qualsevol altre recurs que considere pertinent.
  
València, 29 de juliol de 1998.- El director general d'Obres Públiques: Pedro Marco Segura.»